Ümarkirik

**Ümarkirik** on kirikuarhitektuuris tsentraalehitise üks tüüpe, põhiosas ringikujulise põhiplaaniga kirikuhoone, millest võib eenduda idaapsiid ja läänes eeskoda või portikus.

Ümarkirik on tsentraalehitistest üks lihtsamaid. Tavaliselt püstitati ümmarguse põhiplaaniga haua- või ristimiskirikuid, samuti kaitsekirikuid.

## Ajaloost
Ümarehitis pühakojana on kirikuarhitektuurist oluliselt vanem. Vanimad säilinud näited on neoliitikumist, näiteks Göbekli Tepe ja Stonehenge. Antiigis esineb ümartempel *[[tholos]]* ja monopteeri tüüpi tempel, Roomas on sellise ehitise näiteks Vesta tempel Tiberi ääres. Pärast antiikaega paistab enim ümarkirikuid olevat ehitatud varakristlikul ja romaani perioodil. Samuti on ümmargust põhiplaani kasutatud hauaehitiste puhul (Santa Costanza).

Vanim kristlik ümarkirik on Jeruusalemma Püha Haua kirik. Keskaja Euroopas ehitatud ümarkirikuid peetakse valdavalt ehitatuks selle eeskujul.

Arhitektuuriajaloolane Kersti Markus on esitanud idee, et keskajal Poolas ehitatud ümarkirikud on seotud preislaste ja vendide kristianiseerimisega – see arhitektuurivorm seoti püha Adalberdi märtrisurmaga ja viitas otse Püha Haua kirikule. Taanis sai ümarkirik Valdemar I ja Valdemar II ajal valitsevat dünastiat esindavaks ja ülistavaks arhitektuurivormiks, millega viidati kuningliku suguvõsa olekule Kristuse kaitse all ja jumalikule toetusele taanlaste idaekspansiooniks.

## Kirjeldus
Tavaliselt on ümarkiriku põhiplaanil keskne ringikujuline ruum ja sellest arkaadiga eraldatud ümbriskäik või mitu. Hauakirikul võib ruumi keskel olla matusepaik, nagu Püha Haua kirikus asetseb hauakoobast varjav edikula. Ristimiskirikul või -kabelil asub ruumi keskel ristimisbassein. Ümarkiriku altar ei asu enamasti ruumi keskel, vaid on paigutatud kas idapoolseimasse nišši või ümarast põhiplaanist ida suunas eenduvasse apsiidi.

## Näiteid
### Armeenias
* Zvarthnotshi katedraal
### Bulgaarias
* Preslawi ümarkirik Bulgaarias, 10. sajand
### Etioopias
* Etioopia ümarkirikud
### Horvaatias
* Zadari Püha Donatuse kirik, 9. sajand
### Iisraelis
* Püha Haua kirik Jeruusalemmas, 4. sajand
### Itaalias
* Rooma Santa Costanza, algselt mausoleum, 4. sajand
* Rooma Santo Stefano Rotondo, 5. sajand
* Perugia San Michele Arcangelo, 5./6. sajand
* Rooma Panteon, 125. aastal ehitatud, kirik alates 610
* Mantova Rotonda di San Lorenzo, 11./12. sajand
* Rotonda di San Tomè, 12. sajand
* Montesiepi ümarkirik Siena lähedal, 12. sajand
* Schenna Püha Georgi kirik Lõuna-Tiroolis

### Jordaanias
* Gerasa Ristija Johannese kirik, 6. sajand

### Norras
* Tønsbergi Püha Olavi kloostrikirik, 12. sajand

### Poolas
* Cieszyni Püha Nikolause ümarkirik, 11./12. sajand
* Strzelno Püha Prokopiuse ümarkirik, 12. sajand

### Portugalis
* Tomari Convento de Cristo ümarehitis ("Charola"), 12. sajand

### Prantsusmaal
* Saint-Bonnet-la-Rivière'i kirik, keskaegne
* Neuvy-Saint-Sépulchre'i kirik, 11. sajand
### Saksamaal
* Nürnbergi Altenfurti Ristija Johannese ja Püha Katariina kabel, 12. sajand
* Hausbachi (Vilshofen an der Donau) Püha Magdaleena kirik
* Leipzigi Knautnaundorfi Andrease kabel, enne 1100
* Salzfurtkapelle ümarkirik, 12. sajand
* Würzburgi Maarja kirik; 8.–10. sajand
* Ka Fulda Püha Miikaeli kirik oli oma algkujul ümarkirik

### Suurbritannias
* Cambridge'i Püha Haua kirik, 12. sajand
* Londoni Temple Church, 12. sajand
* Little Maplesteadi ümarkirik, Essex, 14. sajand

### Taanis
* Sankt Ols Kirke Bornholmil
* Østerlarsi ümarkirik
* Ny Kirke
* Nylarsi ümarkirik
* Horne Kirke
### Tšehhis
* Praha Püha Martini ümarkirik, 11. sajand
* Püha Longinuse ümarkirik Prahas, 12. sajand
* Praha Püha Risti ümarkirik, u 1125
* Maarja Magdaleena kirik Přední Kopaninas, 12. sajand
* Budeči Peetruse ja Pauluse kirik, 10. sajand
* Řípi ümarkirik, 12. sajand

### Ungaris
* Kallósdi Püha Anna kirik, u 1260
* Karcsa kirik, 11. sajand
* Kiszombori ümarkirik, 11. sajand
* Öskü ümarkirik, 11. sajand
### Rootsis
* Hagby kirik
* Bjernede kirik
* Solna kirik
* Valleberga kirik
* Voxtorpi kirik

## Pildid

Zvartnots Cathedral view from air October 2022.jpg|Zvarthnotshi katedraal linnulennult
Church of St. Donatus in Zadar (by Pudelek).JPG|Zadari Püha Donatuse kirik
Nyker Ny Kirke asv2024-07 img1.jpg|Ny kirik Bornholmil
Voxtorps kyrka.jpg|Voxtorpi kirik Kalmari läänis
F08.Chambon-sur-Lac.0568.JPG|Ümmargune kabel Chambon-sur-Laci kalmistul
Bahar Dar Church Ethiopia.jpg|Tüüpiline Etioopia ümarkirik
Tempietto s angelo.jpg|Perugia San Michele Arcangelo ümarkirik
Prag Vyšehrad Martinsrotunde 318.jpg|Püha Martini ümarkirik Prahas
City of London, circular section of Temple Church - geograph.org.uk - 865100.jpg|Londoni Templikiriku ümarehitis
St John the Baptist Church, Little Maplestead 3.jpg|Little Maplesteadi Ristija Johannese kirik
Wü MarienbergMKircheBrTemp.jpg|Würzburgi Maarja kirik
Saint bonnet la riviere eglise.JPG|Saint-Bonnet-la-Rivière'i kirik


## Viited

## Välislingid
* 3.3.1.1. The circular church plan. - Quadralectic Architecture 
* Round Churches. - McClintock and Strong Biblical Cyclopedia